《夏夜小酌秋舫斋前悬灯数十竹间竹密灯红参差高下殊有佳致因共赋之得间字》
清代·陈恭尹

灯影高低万竹间，暂移尊酒一开颜。杯浮夜色如邀月，风送凉开似在山。

火树近从南尉得，烛龙遥自葛陂还。高斋秋气长如此，密笋当门且勿删。

作者简介：陈恭尹（1631 ～1700），字元孝，初号半峰，晚号独漉子，又号罗浮布衣，汉族，广东顺德县（今佛山顺德区）龙山乡人。著名抗清志士陈邦彦之子。清初诗人，与屈大均、梁佩兰同称岭南三大家。又工书法，时称清初广东第一隶书高手。有《独漉堂全集》，诗文各15卷，词1卷。